**TEHNISKĀ SPECIFIKĀCIJA / TEHNISKAIS PIEDĀVĀJUMS**

“Apgaismojuma nomaiņas darbi Ulbrokas sporta kompleksa lielajā zālē”

1. **Vispārīgie noteikumi:**
   1. Izpildītājam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi.
   2. Darbu izpildes laikā, Izpildītājs ir atbildīgs par iekšējās kārtības noteikumu, darba drošības, elektrodrošības un ugunsdrošības prasību ievērošanu.
   3. Darbi augstumā jāveic saskaņā ar 18.03.2014.g. MK noteikumiem Nr.143 “Darba aizsardzības prasības strādājot augstumā”.
   4. Beidzot darbus, Izpildītājs sagatavo un iesniedz Pasūtītājam veikto darbu pilnu izpildes dokumentāciju.
   5. Veicot darbus (tajā skaitā demontāžas darbus), vecais apgaismojums jāizved no objekta un jāutilizē likumā paredzētajā kārtībā Trokšņu un putekļu izdalīšanās jāsamazina līdz minimumam.
   6. Darbu izpildes laikā objektam nodarītie bojājumi Izpildītājam jānovērš par saviem līdzekļiem, ja to nesedz apdrošināšanas polise.
   7. Darbu laikā Izpildītājam jāievēro tīrība un kārtība darba zonas robežās.
   8. Visus plānotos darbus, kas rada strukturāla rakstura trokšņus (piemēram, bet ne tikai, kalšana un/vai urbšana, konstrukciju, gaismekļu demontāža u.c.) un to veikšanas laiku un darba zonas, Izpildītājam ir rakstiski jāsaskaņo ar Pasūtītāju ne vēlāk kā 2 (divas) darba dienas pirms paredzētā darbu veikšanas laika.
   9. Izpildītājam, izstrādājot piedāvājumu, ir jāņem vērā, ka varētu būt ierobežota piekļuve darbu veikšanai objektā iestādes darba laikā.
   10. Pēc veiktajiem darbiem Izpildītājs nodod Pasūtītājam darbu izpildes dokumentāciju atbilstoši normatīvajiem aktiem.
2. **Veicamo darbu apjoms**
   1. Veicamo darbu apjoms:

|  |  |  |
| --- | --- | --- |
| **Nosaukums un tehniskais raksturojums** | **Skaits**  **gb.** | ***TEHNISKAIS PIEDĀVĀJUMS***  *Pretendenta piedāvājums, apraksts, ražotājs, modelis u.c. informācija atbilstoši prasībām* |
| LED Gaismeklis IP65 klases   * Jauda 200 W (Vati) * Gaismas krāsas temperatūra 3000 4000 6500 K ( Kelvini) * Gaismas plūsma 22000 – 24000 lm (lūmeni) * Optika simetriska 110⁰ * Gaismas krāsas atdeves, izšķirtspējas indekss (CRI) >80 | 50 gab. |  |
| **Uzstādīšanas pakalpojums**  Uzstādīšanas darbiem jābūt veiktiem atbilstoši normatīviem, visiem kabeļiem jābūt iestrādātiem atbilstoši pasūtītāja prasībām. | 1 komp. |  |

* 1. Izpildītājs ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī izpildāmo darbu apjomu. Jebkura neprecizitāte ir jālabo Izpildītājam par saviem līdzekļiem. Izpildītājam cenā jāievērtē visi darbi, iekārtas un materiāli. Visi apjomi, kuri noteikti ieceres dokumentācijā, Izpildītājam jāvērtē gatavojot piedāvājumu, un pēc piedāvājuma iesniegšanas, rekonstrukcijas laikā, Izpildītājs nevar atsaukties uz nepilnīgu vai neizprastu dokumentāciju. Iesniedzot piedāvājumu, Pretendents apliecina, ka tam ir skaidrs veicamo darbu un materiālu apjoms un visas izmaksas ir iekļautas piedāvājumā;
  2. Visiem pretendenta izmantotajiem materiāliem jāatbilst Latvijas nacionālajiem standartiem un/vai Eiropas Savienības standartiem vai ekvivalentiem standartiem.

1. **Garantijas noteikumi:**
   1. Garantijas laiks izpildītajiem darbiem ir 24 (divdesmit četri) mēneši, izmantotajiem materiāliem, aprīkojumam un iekārtām – atbilstoši attiecīgā ražotāja noteiktajam, bet ne mazāk kā 24 (divdesmit četri) mēneši. Garantijas laiks tiek rēķināts no Objekta pieņemšanas nodošanas akta parakstīšanas brīža;
   2. Garantijā ietilpst:
      * Bojāto gaismekļu nomaiņa vai remonts,
      * Defektu novēršana, kas radušies garantijas laikā.